**Lasoul cu fluturi**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

zi de împins pereții inimii

vampirismul cuvântului primăvara

nu se teme de soare

sângele fierbe în avalanșe carotida gâlgâie eflorescențe

mătură umbre

lasă urme inconfundabile

hăitașii adulmecă febra sfârșitului (se știe că face nudism

în mugur)

polen de morgane plutește în aer

rimelează

gene stinghere

kilometrajul respirației e virusat prea multă poftă de viață

sau prea puțină

tabagic expectorează monade

zei polimorfi se ascund în pistile Oedipian roata alege

ce urme să lase

Phitia descoase metodic profeția

ieșirea din matcă

printre arcadele materiei căderea

diafragma lumii se schimbă

pescuitul

cu musca destinului

prada atât de adânc scufundată în mine

imersiune în piatră

învârt meridiane

pulsații în flori de cireș sau în ruine fac trafic cu eul

sarcastic

cos idoli în pleoape și fluier

bornele drumului

același infinit ce din absență ne pătimește

ispita

aderența emoției e hotărâtoare

coșmarul sau feeria (cel mai adesea mușcătura e indivizilă)

asul prin care te pierd sau întregește lumina

carne roză sau ulcerată

îmbracă

deșir

alfabetul îmbrățișărilor în care nu te-am găsit

nu caut vinovați știu că nu sunt

topirea

sfărmarea oglinzilor în artere

scrie poeme

silabele fac implozie

potențiale suprapuneri în lumină

indigoul pielii recompune

geneza